CELEX: 32010R1237
Language: sl
Date: 2010-12-15 00:00:00
Title: Uredba (EU) št. 1237/2010 Evropskega parlamenta in Sveta z dne 15. decembra 2010 o spremembi Uredbe Sveta (ES) št. 2187/2005 glede prepovedi višanja vrednosti ulova in omejitev za ribolov iverke in romba v Baltskem morju, Beltih in Soundu

31.12.2010   
            
            
               SL
            
            
               Uradni list Evropske unije
            
            
               L 348/34
            
         UREDBA (EU) št. 1237/2010 EVROPSKEGA PARLAMENTA IN SVETA
   z dne 15. decembra 2010
   o spremembi Uredbe Sveta (ES) št. 2187/2005 glede prepovedi višanja vrednosti ulova in omejitev za ribolov iverke in romba v Baltskem morju, Beltih in Soundu
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije in zlasti člena 43(2) Pogodbe,
   ob upoštevanju predloga Evropske komisije,
   po posredovanju osnutka zakonodajnega akta nacionalnim parlamentom,
   ob upoštevanju mnenja Evropskega ekonomsko-socialnega odbora (1),
   v skladu z rednim zakonodajnim postopkom (2),
   ob upoštevanju naslednjega:
   
               (1)
            
            
               Uredba Sveta (ES) št. 2187/2005 (3) določa posebne tehnične ukrepe za ohranjanje ribolovnih virov v Baltskem morju, Beltih in Soundu in zlasti omejitve za ribolov nekaterih vrst, velikosti mrežnih očes in na nekaterih območjih.
            
         
               (2)
            
            
               Uredba Sveta (ES) št. 1226/2009 z dne 20. novembra 2009 o določitvi ribolovnih možnosti in s tem povezanih pogojev za nekatere staleže rib in skupine staležev rib, ki se za leto 2010 uporabljajo v Baltskem morju (4), določa prepoved višanja vrednosti ulova in omejitve za ribolov iverke in romba.
            
         
               (3)
            
            
               Ta prepoved in te omejitve so tehnični ukrepi trajne narave, ki ne bi smeli več biti vključeni v regulativen okvir o določitvi letnih ribolovnih možnosti. Od januarja 2011 bi torej morali biti vključeni v Uredbo (ES) št. 2187/2005.
            
         
               (4)
            
            
               Izraz „Skupnost“, ki je uporabljen v normativnem delu Uredbe (ES) št. 2187/2005 bi bilo treba zaradi začetka veljavnosti Lizbonske pogodbe 1. decembra 2009 spremeniti.
            
         
               (5)
            
            
               Uredbo (ES) št. 2187/2005 bi bilo zato treba ustrezno spremeniti.
            
         
               (6)
            
            
               Da bi se zagotovila neprekinjena uporaba ukrepov iz te uredbe, bi morala ta uredba začeti veljati dan po objavi v Uradnem listu Evropske unije –
            
         SPREJELA NASLEDNJO UREDBO:
   Člen 1
   Uredba (ES) št. 2187/2005 se spremeni:
   
               1.
            
            
               vstavi se naslednji člen:
               „Člen 15a
               Prepoved višanja vrednosti ulova
               Vse vrste, ki so predmet kvot in ki so ulovljene med ribolovnimi dejavnostmi, se prinesejo na krov in nato iztovorijo, razen če bi bilo to v nasprotju z obveznostmi iz predpisov o ribištvu Unije, ki določajo tehnične, nadzorne in ohranitvene ukrepe, zlasti s to uredbo, Uredbo (ES) št. 2371/2002 ali Uredbo Sveta (ES) št. 1224/2009 z dne 20. novembra 2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike (5)
               
            
         
               2.
            
            
               vstavi se naslednji člen:
               „Člen 18a
               Omejitve za ribolov iverke in romba
               1.   Prepovedano je na krovu zadržati naslednje vrste rib, kadar so ujete znotraj zemljepisnih območij in v obdobjih, ki so navedena spodaj:
               
                           Vrste
                        
                        
                           Zemljepisno območje
                        
                        
                           Obdobje
                        
                     
                           Iverka (Platichthys flesus)
                        
                        
                           Podrazdelki 26, 27, 28 in 29 južno od 59°30′ SZŠ
                        
                        
                           15. februar do 15. maj
                        
                     
                           Podrazdelek 32
                        
                        
                           15. februar do 31. maj
                        
                     
                           Romb (Psetta maxima)
                        
                        
                           Podrazdelki 25, 26 in 28 južno od 56°50′ SZŠ
                        
                        
                           1. junij do 31. julij
                        
                     2.   Z odstopanjem od odstavka 1 se v primeru ribolova z vlečnimi mrežami, danskimi potegalkami ali podobnimi orodji z velikostjo mrežnega očesa 105 mm ali več ali z zabodnimi mrežami, zapletnimi mrežami ali trislojnimi mrežami z velikostjo mrežnega očesa 100 mm ali več prilov iverke in romba lahko zadrži na krovu in iztovori v mejah 10 % žive teže celotnega ulova, ki se zadrži na krovu in iztovori med obdobji prepovedi iz odstavka 1.“;
            
         
               3.
            
            
               v členu 26(1) in (2) se beseda „Skupnost“ ali pripadajoči pridevnik nadomesti z besedo „Unija“ ali pripadajočim pridevnikom in izvedejo vse slovnične prilagoditve, potrebne zaradi te nadomestitve.
            
         Člen 2
   Ta uredba začne veljati dan po objavi v Uradnem listu Evropske unije.
   Uporablja se od 1. januarja 2011.
   
      Ta uredba je v celoti zavezujoča in se neposredno uporablja v vseh državah članicah.
      V Strasbourgu, 15. decembra 2010
      
         
            Za Evropski parlament
         
         
            Predsednik
         
         J. BUZEK
      
      
         
            Za Svet
         
         
            Predsednik
         
         O. CHASTEL
      
   
   
      (1)  Mnenje z dne 15. septembra 2010 (še ni objavljeno v Uradnem listu).
   
      (2)  Stališče Evropskega parlamenta z dne 23. novembra 2010 (še ni objavljeno v Uradnem listu) in odločitev Sveta z dne 6. decembra 2010.
   
      (3)  UL L 349, 31.12.2005, str. 1.
   
      (4)  UL L 330, 16.12.2009, str. 1.
   
      (5)  UL L 343, 22.12.2009, str. 1.“;